CELEX: 32016R0248
Language: hr
Date: 2015-12-17 00:00:00
Title: Provedbena uredba Komisije (EU) 2016/248 оd 17. prosinca 2015. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu potpore Unije za isporuku i distribuciju voća i povrća, prerađevina voća i povrća te proizvoda od banana u okviru programa voća i povrća u školama te o utvrđivanju indikativne dodjele te potpore

23.2.2016   
            
            
               HR
            
            
               Službeni list Europske unije
            
            
               L 46/8
            
         PROVEDBENA UREDBA KOMISIJE (EU) 2016/248
   оd 17. prosinca 2015.
   o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu potpore Unije za isporuku i distribuciju voća i povrća, prerađevina voća i povrća te proizvoda od banana u okviru programa voća i povrća u školama te o utvrđivanju indikativne dodjele te potpore
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 25.,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 62. stavak 2. točke (a) do (d) i njezin članak 64. stavak 7. točku (a),
   Uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (3), a posebno njezin članak 5. stavak 2. drugi podstavak,
   budući da:
   
               (1)
            
            
               Uredbom (EU) br. 1308/2013 zamijenjena je Uredba Vijeća (EZ) br. 1234/2007 (4) i utvrđena su nova pravila u pogledu programa voća i povrća u školama (dalje u tekstu: „program”). Njome se Komisija ujedno ovlašćuje za donošenje delegiranih i provedbenih akata u tom području. Kako bi se osiguralo nesmetano funkcioniranje programa u novom pravnom okviru, potrebno je s pomoću takvih akata donijeti određena pravila. Tim aktima trebalo bi zamijeniti Uredbu Komisije (EZ) br. 288/2009 (5), koja je stavljena izvan snage Delegiranom uredbom (EU) 2016/247 (6).
            
         
               (2)
            
            
               U skladu s člankom 23. stavkom 2. Uredbe (EU) br. 1308/2013 države članice koje žele sudjelovati u programu dužne su sastaviti prethodnu strategiju za njegovu provedbu. Kako bi se mogla ocijeniti provedba programa, trebalo bi utvrditi elemente te strategije.
            
         
               (3)
            
            
               U interesu dobrog upravljanja i gospodarenja proračunom, države članice koje provode program trebale bi svake godine podnijeti zahtjev za potporu Unije i trebalo bi utvrditi sadržaj takvog zahtjeva.
            
         
               (4)
            
            
               Trebalo bi odrediti sadržaj i učestalost zahtjeva za potporu koje podnose podnositelji zahtjeva za potporu te pravila o podnošenju zahtjeva. Osim toga, treba utvrditi koji se dokumenti moraju priložiti zahtjevima za potporu. Trebalo bi odrediti i kazne koje primjenjuje nadležno tijelo kad se zahtjev za potporu podnese sa zakašnjenjem.
            
         
               (5)
            
            
               Trebalo bi dodatno pojasniti uvjete za isplatu potpore kako bi se uzela u obzir razlika između potpore za isporuku i distribuciju proizvoda i potpore za provođenje praćenja, ocjenjivanja, promidžbe i pratećih mjera. Trebalo bi utvrditi sadržaj dokumentacije koju se mora priložiti svakom zahtjevu za isplatu potpore.
            
         
               (6)
            
            
               Kako bi se ocijenila učinkovitost programa, države članice trebale bi Komisiji dostaviti rezultate i nalaze svojih aktivnosti praćenja i ocjenjivanja programa. Radi jasnoće prikladno je utvrditi datum dostave izvješća o ocjeni i rezultata praćenja Komisiji. Komisija bi te dokumente trebala objaviti.
            
         
               (7)
            
            
               Kako bi se zaštitili financijski interesi Unije, trebalo bi donijeti odgovarajuće mjere kontrole za sprečavanje nepravilnosti i prijevara. Te mjere kontrole trebale bi uključivati potpune administrativne provjere uz dodatne kontrole na terenu. Trebalo bi utvrditi opseg, sadržaj i raspored mjera kontrole te način izvješćivanja o njima kako bi se osigurao nepristran i ujednačen pristup u državama članicama, uzimajući u obzir različitosti u provedbi programa.
            
         
               (8)
            
            
               Neopravdano isplaćeni iznosi trebali bi se vratiti u skladu s Provedbenom uredbom Komisije (EU) br. 809/2014 (7).
            
         
               (9)
            
            
               U skladu s člankom 23. stavkom 10. Uredbe (EU) br. 1308/2013 javnost mora biti dovoljno upoznata s činjenicom da Unija daje financijski doprinos programu. Uz odredbe u pogledu plakata utvrđene Delegiranom uredbom (EU) 2016/247 prikladno je utvrditi pravila o promidžbi programa i upotrebi amblema Unije. Također je prikladno omogućiti prijelaznu upotrebu trenutačnih plakata i drugih promidžbenih alata tijekom ograničenog vremenskog razdoblja.
            
         
               (10)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Područje primjene i definicija
   1.   Ovom Uredbom utvrđuju se pravila za provedbu uredbi (EU) br. 1308/2013 i (EU) br. 1370/2013 u pogledu potpore Unije za isporuku i distribuciju voća i povrća, prerađevina voća i povrća te proizvoda od banana (dalje u tekstu: „proizvodi”) djeci te za određene povezane troškove, u okviru programa voća i povrća u školama iz članka 23. Uredbe (EU) br. 1308/2013 (dalje u tekstu: „program”).
   2.   Za potrebe programa „školska godina” znači razdoblje koje traje od 1. kolovoza do 31. srpnja sljedeće godine.
   Članak 2.
   Strategija država članica
   1.   U strategiji države članice kako je navedena u članku 23. stavku 2. Uredbe (EU) br. 1308/2013 i u članku 2. Delegirane uredbe (EU) 2016/247 moraju biti navedeni barem sljedeći elementi:
   
               (a)
            
            
               zemljopisna i administrativna razina na kojoj će se program provoditi;
            
         
               (b)
            
            
               trajanje strategije;
            
         
               (c)
            
            
               informacije o razini potrošnje predmetnih proizvoda ako su dostupne;
            
         
               (d)
            
            
               operativni ciljevi države članice u okviru programa i rezultati koje želi ostvariti;
            
         
               (e)
            
            
               ako se produljuje postojeći nacionalni školski program ili ako mu se povećava učinkovitost s pomoću sredstava Unije, provedene mjere kojima se osigurava dodana vrijednost programa;
            
         
               (f)
            
            
               procijenjena proračunska sredstva ili postotak proračunskih sredstava za glavne sastavnice programa;
            
         
               (g)
            
            
               ciljna skupina;
            
         
               (h)
            
            
               popis proizvoda koji će se isporučivati u okviru programa;
            
         
               (i)
            
            
               ciljevi i sadržaj pratećih mjera;
            
         
               (j)
            
            
               opis načina uključivanja relevantnih dionika;
            
         
               (k)
            
            
               informacije o mehanizmima distribucije proizvoda i postupcima odabira dobavljača;
            
         
               (l)
            
            
               uspostavljeni mehanizmi za promidžbu dodjele potpore Unije, među ostalim i ondje gdje se na temelju strategije uz proizvode financirane u okviru programa mogu konzumirati uobičajeni školski obroci;
            
         
               (m)
            
            
               strukture i obrasci uvedeni za praćenje i ocjenjivanje programa u skladu s člankom 8. Delegirane uredbe (EU) 2016/247 te za provjere iz članaka 7. i 8. ove Uredbe.
            
         2.   Komisija objavljuje strategije država članica.
   Članak 3.
   Zahtjev za potporu koji su podnijele države članice
   Države članice dužne su zahtjeve za potporu za sljedeću školsku godinu podnijeti do 31. siječnja svake godine. U zahtjevima za potporu moraju biti navedeni sljedeći podaci:
   
               (a)
            
            
               indikativna dodjela potpore utvrđena u Prilogu;
            
         
               (b)
            
            
               zatraženi iznos ako država nije spremna potrošiti čitav iznos iz indikativne dodjele;
            
         
               (c)
            
            
               napomena o spremnosti države da potroši više od iznosa iz indikativne dodjele te najviši zatraženi dodatni iznos ako dodatna dodjela bude moguća;
            
         
               (d)
            
            
               ukupni zatraženi iznos.
            
         Iznosi iz ovog članka izražavaju se u eurima.
   Članak 4.
   Zahtjevi za potporu koje su podnijeli podnositelji zahtjeva za potporu
   1.   Države članice određuju oblik, sadržaj i učestalost zahtjeva za potporu u skladu sa svojom strategijom i pravilima utvrđenima u stavcima 2. do 7.
   2.   U zahtjevima za potporu povezanima s isporukom i distribucijom proizvoda moraju biti navedeni barem sljedeći podaci:
   
               (a)
            
            
               količine proizvoda koji se distribuiraju;
            
         
               (b)
            
            
               nazivi i adrese ili identifikacijski brojevi obrazovnih ustanova ili obrazovnih tijela kojima su te količine distribuirane;
            
         
               (c)
            
            
               broj djece koja redovito pohađaju nastavu u predmetnim obrazovnim ustanovama koje imaju pravo na proizvode obuhvaćene programom tijekom razdoblja obuhvaćenog zahtjevom za potporu.
            
         3.   Zahtjevi za potporu povezani s isporukom i distribucijom proizvoda odnose se na razdoblja od najviše pet mjeseci.
   4.   Zahtjevi za potporu podnose se u roku od tri mjeseca od kraja razdoblja na koje se odnose.
   5.   Zahtjevi za potporu povezani s izvješćem o ocjeni iz članka 6. stavka 2. podnose se u roku od jednog mjeseca od datuma kada je izvješće podneseno u skladu s tim stavkom.
   6.   Ako se rokovi iz stavaka 4. i 5. prekorače za manje od 60 dana, potpora se isplaćuje, ali se smanjuje kako slijedi:
   
               (a)
            
            
               za 5 % ako se rokovi prekorače za 1 do 30 dana;
            
         
               (b)
            
            
               za 10 % ako se rokovi prekorače za 31 do 60 dana.
            
         Ako se rokovi prekorače za više od 60 dana, iznos potpore dalje se smanjuje za 1 % za svaki dodatni dan, što se izračunava na temelju preostalog iznosa.
   7.   Iznose zatražene u zahtjevima za potporu potrebno je potkrijepiti dokumentacijom u kojoj se navodi cijena isporučenih proizvoda, materijala ili usluga te se prilaže račun ili dokaz o plaćanju ili njihov ekvivalent. Države članice utvrđuju koji se dokumenti dostavljaju kao prilog zahtjevu za potporu.
   Kad je riječ o zahtjevima za potporu za praćenje, ocjenjivanje, promidžbu i prateće mjere, dokumentacija mora sadržavati financijsku raščlambu po aktivnostima i pojedinosti o povezanim troškovima.
   Članak 5.
   Isplata potpore
   1.   Potpora povezana s isporukom i distribucijom proizvoda isplaćuje se samo u sljedećim uvjetima:
   
               (a)
            
            
               po predočenju računa za stvarno isporučene i distribuirane količine ili
            
         
               (b)
            
            
               na temelju izvješća inspekcije koju je provelo nadležno tijelo prije konačne isplate potpore, u kojem se potvrđuje da su ispunjeni zahtjevi za plaćanje ili
            
         
               (c)
            
            
               ako to dopusti država članica po predočenju alternativnog dokaza da je izvršeno plaćanje za količine isporučene i distribuirane za potrebe programa.
            
         2.   Potpora povezana s praćenjem, ocjenjivanjem, promidžbom i pratećim mjerama isplaćuje se tek po isporuci predmetnog materijala ili usluga te po dostavi povezane dokumentacije koju zahtijevaju nadležna tijela određene države članice.
   3.   Nadležno tijelo dužno je isplatiti potporu u roku od tri mjeseca od datuma podnošenja zahtjeva za potporu.
   Članak 6.
   Praćenje i ocjenjivanje
   1.   Praćenje iz članka 8. stavka 1. Delegirane uredbe (EU) 2016/247 temelji se na podacima koji proizlaze iz obveza upravljanja i nadzora, uključujući podatke određene u člancima 4. i 5. ove Uredbe.
   Države članice dužne su obavijestiti Komisiju o rezultatima praćenja do 30. studenoga nakon kraja školske godine na koju se praćenje odnosi.
   2.   Države članice dužne su Komisiji dostaviti izvješće o ocjeni s rezultatima ocjenjivanja iz članka 8. stavka 2. Delegirane uredbe (EU) 2016/247 za prethodno razdoblje provedbe od pet školskih godina, i to do 1. ožujka u godini koja slijedi nakon završetka tog razdoblja.
   Prvo izvješće o ocjeni mora se dostaviti najkasnije 1. ožujka 2017.
   3.   Komisija objavljuje rezultate praćenja koje su provele države članice i izvješća o ocjeni.
   Članak 7.
   Administrativne provjere
   1.   Države članice poduzimaju sve mjere potrebne kako bi postupale u skladu s ovom Uredbom. Te mjere uključuju administrativnu provjeru svih zahtjeva za potporu.
   2.   Administrativne provjere koje se provode u vezi s potporom dodijeljenom za isporuku i distribuciju proizvoda uključuju pregled popratne dokumentacije povezane s isporukom i distribucijom proizvoda kako su je definirale države članice.
   Administrativne provjere koje se provode u vezi s potporom dodijeljenom za praćenje, ocjenjivanje, promidžbu i prateće mjere uključuju potvrdu dostave materijala i usluga te vjerodostojnosti prijavljenih troškova.
   3.   Kad je riječ o potpori povezanoj s isporukom i distribucijom proizvoda i pratećim mjerama, uz administrativne provjere provode se dodatne kontrole na terenu u skladu s člankom 8.
   Članak 8.
   Kontrole na terenu
   1.   Kontrole na terenu provode se kad je riječ o potpori povezanoj s isporukom i distribucijom proizvoda, a posebno uključuju provjeru sljedećega:
   
               (a)
            
            
               evidencije iz članka 6. stavka 2. Delegirane uredbe (EU) 2016/247, uključujući financijske dokumente kao što su ulazni i izlazni računi, potvrde o dostavi ili bankovni izvodi;
            
         
               (b)
            
            
               upotrebe proizvoda u skladu s ovom Uredbom.
            
         2.   Kontrole na terenu provode se za svaku školsku godinu. Njima se obuhvaćaju aktivnosti provedene u prethodnih dvanaest mjeseci.
   Kontrole na terenu mogu se obaviti tijekom provedbe pratećih mjera.
   3.   Ukupni broj kontrola na terenu mora obuhvaćati najmanje 5 % potpore raspodijeljene na nacionalnoj razini i najmanje 5 % svih podnositelja zahtjeva za potporu koji se bave isporukom i distribucijom proizvoda te provode prateće mjere.
   Ako je broj podnositelja zahtjeva u nekoj državi članici manji od stotinu, kontrole na terenu provode se u prostorima najmanje pet podnositelja zahtjeva.
   Ako je broj podnositelja zahtjeva u nekoj državi članici manji od pet, kontrole na terenu provode se u prostorima svih podnositelja zahtjeva.
   Ako podnositelj zahtjeva koji nije obrazovna ustanova podnese zahtjev za potporu u vezi s isporukom i distribucijom proizvoda, uz kontrolu na terenu provedenu u prostorima tog podnositelja zahtjeva provode se i kontrole na terenu u prostorima najmanje dviju obrazovnih ustanova odnosno najmanje 1 % obrazovnih ustanova koje je podnositelj zahtjeva naveo u evidenciji u skladu s člankom 6. stavkom 2. Delegirane uredbe (EU) 2016/247, ovisno o tome koji je broj veći.
   Ako podnositelj zahtjeva podnese zahtjev za potporu u vezi s pratećim mjerama, kontrole na terenu mogu se na temelju analize rizika zamijeniti kontrolama na terenu na lokacijama gdje se provode prateće mjere. Države članice na temelju analize rizika utvrđuju razinu takvih kontrola na terenu.
   4.   Nadležno tijelo na temelju analize rizika odabire koji će podnositelji zahtjeva biti predmet kontrole na terenu.
   Za tu svrhu nadležno tijelo posebno uzima u obzir sljedeće:
   
               (a)
            
            
               različita zemljopisna područja;
            
         
               (b)
            
            
               mogućnost ponavljanja pogrešaka i nalaze provjera provedenih u prethodnim godinama;
            
         
               (c)
            
            
               iznos potpore o kojem je riječ;
            
         
               (d)
            
            
               vrstu podnositelja zahtjeva;
            
         
               (e)
            
            
               vrstu prateće mjere ako postoji.
            
         5.   Ako se time ne ugrožava svrha provjera, one se mogu unaprijed najaviti, ali u najkasnijem mogućem potrebnom trenutku.
   6.   Nadležno kontrolno tijelo izrađuje izvješće o kontroli za svaku kontrolu na terenu. U izvješću se točno opisuju različiti elementi na kojima je provedena kontrola.
   Izvješće o kontroli mora biti podijeljeno na sljedeće dijelove:
   
               (a)
            
            
               opći dio, koji sadržava sljedeće podatke ako je relevantno:
               
                           i.
                        
                        
                           strategiju programa koja se primjenjuje, obuhvaćeno razdoblje, provjerene zahtjeve za potporu, količine proizvoda, obrazovne ustanove koje sudjeluju, procjenu na temelju dostupnih podataka o broju djece za koju je isplaćena potpora te iznose potpore;
                        
                     
                           ii.
                        
                        
                           imena nazočnih odgovornih osoba;
                        
                     
         
               (b)
            
            
               dio u kojem se zasebno opisuju provedene provjere, a koji posebno sadržava sljedeće podatke:
               
                           i.
                        
                        
                           provjerene dokumente;
                        
                     
                           ii.
                        
                        
                           vrstu i opseg provedenih provjera;
                        
                     
                           iii.
                        
                        
                           primjedbe i nalaze.
                        
                     
         7.   Države članice dužne su do 30. studenoga nakon kraja školske godine obavijestiti Komisiju o provedenim kontrolama na terenu i povezanim nalazima.
   Članak 9.
   Povrat neopravdanih plaćanja
   Za povrat neopravdano isplaćenih iznosa primjenjuje se mutatis mutandis članak 7. Provedbene uredbe (EU) br. 809/2014.
   Članak 10.
   Promidžba financijskog doprinosa Unije programu
   1.   Ako države članice odluče da neće upotrebljavati plakat iz članka 10. Delegirane uredbe (EU) 2016/247, dužne su u svojoj strategiji jasno obrazložiti kako će informirati javnost o financijskom doprinosu Unije njihovu školskom programu.
   2.   U sredstvima za komunikaciju i promidžbenim aktivnostima iz članka 4. stavka 1. točke (b) podtočke ii. Delegirane uredbe (EU) 2016/247 u mjeri u kojoj je to izvedivo prikazuje se europska zastava, navodi Unijin „Program voća i povrća u školama” ili pokrata tog naziva te ističe financijska potpora Unije.
   3.   U aktivnostima i obrazovnim materijalima iz članka 4. stavka 1. točke (b) podtočke iii. Delegirane uredbe (EU) 2016/247 u mjeri u kojoj je to izvedivo prikazuje se europska zastava, navodi Unijin „Program voća i povrća u školama” ili pokrata tog naziva te ističe financijska potpora Unije.
   4.   Isticanje financijskog doprinosa Unije mora biti barem jednako uočljivo kao isticanje doprinosa drugih privatnih ili javnih subjekata koji daju podršku školskom programu određene države članice.
   5.   Države članice u skladu s Uredbom (EZ) br. 288/2009 mogu nastaviti upotrebljavati postojeće plakate i druge promidžbene materijale tiskane prije 26. veljače 2016.
   Članak 11.
   Obavijesti
   Obavijesti država članica Komisiji iz ove Uredbe provode se u skladu s Uredbom Komisije (EZ) br. 792/2009 (8).
   Članak 12.
   Stupanje na snagu i primjena
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se na potpore za školsku godinu 2016./2017. i naredne školske godine.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  SL L 347, 20.12.2013., str. 549.
   
   
      (3)  SL L 346, 20.12.2013., str. 12.
   
   
      (4)  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).
   
      (5)  Uredba Komisije (EZ) br. 288/2009 od 7. travnja 2009. o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu potpore Zajednice za dostavu voća i povrća, prerađevina voća i povrća i proizvoda od banana za djecu u obrazovnim ustanovama u okviru Programa distribucije voća u školama (SL L 94, 8.4.2009., str. 38.).
   
      (6)  Delegirana uredba Komisije (EU) 2016/247 od 17. prosinca 2015. o dopuni Uredbe (EU) br. 1308/2013 Europskog parlamenta i Vijeća u pogledu potpore Unije za isporuku i distribuciju voća i povrća, prerađevina voća i povrća te proizvoda od banana u okviru programa voća i povrća u školama (vidjeti str. 1. ovog Službenog lista).
   
      (7)  Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnosti (SL L 227, 31.7.2014., str. 69.).
   
      (8)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).
   
      PRILOG
      
         Indikativna dodjela potpore Unije po državi članici
      
      
                  Država članica
               
               
                  Stopa sufinanciranja (u %)
               
               
                  Djeca od 6 do 10 godina – apsolutni broj
               
               
                  EUR
               
            
                  Austrija
               
               
                  75
               
               
                  406 322
               
               
                  2 239 273
               
            
                  Belgija
               
               
                  75
               
               
                  611 450
               
               
                  3 369 750
               
            
                  Bugarska
               
               
                  90
               
               
                  316 744
               
               
                  2 094 722
               
            
                  Hrvatska
               
               
                  90
               
               
                  205 774
               
               
                  1 360 845
               
            
                  Cipar
               
               
                  75
               
               
                  44 823
               
               
                  290 000
               
            
                  Češka
               
               
                  88
               
               
                  480 495
               
               
                  3 124 660
               
            
                  Danska
               
               
                  75
               
               
                  328 182
               
               
                  1 808 638
               
            
                  Estonija
               
               
                  90
               
               
                  66 436
               
               
                  439 361
               
            
                  Finska
               
               
                  75
               
               
                  290 308
               
               
                  1 599 911
               
            
                  Francuska
               
               
                  76
               
               
                  4 051 279
               
               
                  22 500 145
               
            
                  Njemačka
               
               
                  75
               
               
                  3 575 991
               
               
                  19 707 575
               
            
                  Grčka
               
               
                  81
               
               
                  529 648
               
               
                  3 143 600
               
            
                  Mađarska
               
               
                  86
               
               
                  482 160
               
               
                  3 031 022
               
            
                  Irska
               
               
                  75
               
               
                  319 126
               
               
                  1 758 729
               
            
                  Italija
               
               
                  80
               
               
                  2 853 098
               
               
                  16 719 794
               
            
                  Latvija
               
               
                  90
               
               
                  95 861
               
               
                  633 957
               
            
                  Litva
               
               
                  90
               
               
                  136 285
               
               
                  901 293
               
            
                  Luksemburg
               
               
                  75
               
               
                  29 473
               
               
                  290 000
               
            
                  Malta
               
               
                  75
               
               
                  19 511
               
               
                  290 000
               
            
                  Nizozemska
               
               
                  75
               
               
                  986 118
               
               
                  5 434 576
               
            
                  Poljska
               
               
                  88
               
               
                  1 802 733
               
               
                  11 645 350
               
            
                  Portugal
               
               
                  85
               
               
                  527 379
               
               
                  3 284 967
               
            
                  Rumunjska
               
               
                  89
               
               
                  1 054 185
               
               
                  6 869 985
               
            
                  Slovačka
               
               
                  89
               
               
                  262 703
               
               
                  1 709 502
               
            
                  Slovenija
               
               
                  83
               
               
                  91 095
               
               
                  554 291
               
            
                  Španjolska
               
               
                  75
               
               
                  2 337 457
               
               
                  12 939 604
               
            
                  Švedska
               
               
                  75
               
               
                  518 322
               
               
                  2 856 514
               
            
                  Ujedinjena Kraljevina
               
               
                  76
               
               
                  3 494 635
               
               
                  19 401 935
               
            
                  
                     EU 28
                  
               
               
                  
                     79
                  
               
               
                  
                     25 917 593
                  
               
               
                  
                     150 000 000